ΓΡΑΠΤΗ ΕΡΩΤΗΣΗ E-1437/01

υποβολή: Stavros Xarchakos (PPE-DE) και Antonios Trakatellis (PPE-DE) προς το Συμβούλιο

(21 Μαΐου 2001)

Θέμα: Παράνομη χορήγηση θεωρήσεων και διαβατηρίων και είσοδοςπηκόων τρίτων χωρών στην Ελλάδα και στην ΕΕ

Σύμφωνα με δημοσιεύματα του ελληνικού τύπου, αλλά και καταγγελίες του μείζονος κόμματος της ελληνικής αντιπολίτευσης, χιλιάδες άτομα από χώρες της τέως Σοβιετικής Ένωσης έχουν παράνομα πάρει θεωρήσεις και ελληνικά διαβατήρια και εισήλθαν στην Ελλάδα. Σύμφωνα μάλιστα με το πόρισμα επιτροπής έρευνας σχετικά με τις εκλογές στην Ελλάδα, αποκαλύφθηκαν χιλιάδες παράνομες πολιτογραφήσεις από άτομα που δεν δικαιούνταν να αποκτήσουν την ελληνική ιθαγένεια. Αξίζει να σημειωθεί, ότι παρά την πλήρη συμμετοχή της Ελλάδας στο κεκτημένο του Σένγκεν,πήρξε πληθώρα παραβιάσεων (5 000 παράνομες πολιτογραφήσεις που διαπιστώθηκαν στο προξενείο της Μόσχας), ενώ σημειώθηκε και περιστατικό σύλληψης στην Ισπανία καταζητούμενων ρώσων εγκληματιών εφοδιασμένων παρανόμως με ελληνικά διαβατήρια, καθώς και καταγγελίες από την Τυφλίδα της Γεωργίας, όπου 150 Γεωργιανοί ζητούν ημερησίως θεωρήσεις διαβατηρίων για να έρθουν στην Ελλάδα, τις οποίες τους τις εξασφαλίζουν κυκλώματα που δραστηριοποιούνται γύρω από το ελληνικό προξενείο στην Τυφλίδα. Αξίζει να σημειωθεί, ότι στη Ρωσία και στη Γεωργία ακόμη και τηλεοπτικές διαφημίσειςπάρχουν στους μεγάλης ακροαματικότητας τηλεοπτικούς σταθμούς (π.χ. στην Τυφλίδα οι Iveria και Rustavi 2), όπου δίνονται στοιχεία για την απόκτηση από τους ενδιαφερομένους βίζας και ελληνικού διαβατηρίου.

Ποιά η θέση του Συμβουλίου σχετικά με τις εν λόγω παραβιάσεις των κοινοτικών κανόνων από τις παράνομες πολιτογραφήσεις, θεωρήσεις και εκδόσεις διαβατηρίων, καθώς και της (με ανορθόδοξους τρόπους) εισόδου και παραμονής στην Ελλάδα, και άρα στην Ε.Ε., χιλιάδων ατόμων βάσει του κεκτημένου του Σένγκεν; Ποιός ο αριθμός αδειών θεώρησης διαβατηρίων και πολιτογραφήσεων που χορήγησαν οι ελληνικές αρχές τα τελευταία χρόνια και ποιά στοιχείαπάρχουν σχετικά με παράνομες χορηγήσεις θεωρήσεων και διαβατηρίων; Ποιά μέτρα προτίθεται να λάβει το Συμβούλιο ώστε να εξαλειφθούν πρακτικές, οι οποίες δημιουργούν ανεξέλεγκτες συνθήκες στην καθ' όλα επιθυμητή πολιτική νόμιμης μετανάστευσης στην Ε.Ε. όπως αυτές αξιωματούχων της Ελληνικής Κυβέρνησης και των Ελληνικών Διπλωματικών Αρχών που κάνοντας κατάχρηση της ιδιότητάς τους - και παρά τις καταγγελίες - διευκόλυναν την παράνομη είσοδο στην Ε.Ε. χιλιάδων πολιτών από χώρες της τέως ΕΣΣΔ; Δεδομένου ότιπήρξε παραβίαση της συνθήκης του Σένγκεν, επιβλήθηκαν σε αυτούς κυρώσεις και ποιές από τις αρμόδιες ελληνικές αρχές;

Απάντηση

(27 Σεπτεμβρίου 2001)

1. Το Συμβούλιο αποδίδει σημασία στην καταπολέμηση της απάτης περί τα έγγραφα. Γι' αυτόν άλλωστε τον λόγο, εδώ και πολύν καιρό διάφοροι εμπειρογνώμονες συνεδριάζουν στα πλαίσια των ομάδων εργασίας του Συμβουλίου για να ανταλλάξουν πληροφορίες και να εξετάσουν διάφορες πρωτοβουλίες και προτάσεις σε αυτόν τον τομέα. Ωστόσο, στο σημερινό στάδιο εξέλιξης της κοινοτικής νομοθεσίας, τα ζητήματα που άπτονται της πολιτογράφησηςπάγονται στην αρμοδιότητα όχι του Συμβουλίου, αλλά των κρατών μελών. Το Συμβούλιο δεν είναι εξουσιοδοτημένο να λαμβάνει θέση για θέμα που δεν εμπίπτει στον τομέα των αρμοδιοτήτων που του απονέμουν οι συνθήκες.

2. Το Συμβούλιο δεν διαθέτει τα στατιστικά στοιχεία που ζητά ο αξιότιμος κύριος βουλευτής.

3.-4. Το Συμβούλιο πληροφορεί τον αξιότιμο κύριο βουλευτή ότι με την έναρξη ισχύος της Συνθήκης του Άμστερνταμ, τα ζητήματα που αφορούν την μετανάστευση, τις θεωρήσεις και το άσυλο εμπίπτουν στην αρμοδιότητα της Κοινότητας δυνάμει του Τίτλου IV της ΣΕΚ. Είναι λοιπόν καθήκον της Επιτροπής, ως θεματοφύλακος των συνθηκών, να εξακριβώνει εάν τα κράτη μέλη εκπληρώνουν τιςποχρεώσεις τους ως προς τα ζητήματα αυτά.